Tankgewehr M1918

KinnigBroDoareFuzuilh eneptank un-tennMont en-droTennata dre zorn, dre vorailhMunision13,2 mm TuFBloavezh ijinañ1917ProduerMauserMare produiñMiz Genver 1918 - miz Ebrel 1919Niver produet15.800 (da nebeutañ)Perzhioù teknikelMas (hep kartouchenn)15,9 kgHirder1.691 mmHirder ar c'hanol984 mmHed-tenn efedus500 mTizh mont e-maez ar boledoù780 m/sLezennRummad e Bro C'hallC
An Tankgewehr M1918, anvet ivez T-Gewehr, zo ur fuzuilh eneptank alaman produet gant an embregerezh Mauser e dibenn ar Brezel-bed Kentañ. An arm kentañ a seurt-se ijinet en Istor e voe HOUSTON Rob, STROYAN Christine (renerezh), Armes à feu de légende, Larousse, 2019, p. 165.

Istor
Evit talañ ouzh an tankoù breizhveuriat ha gall nevez-erruet war an tachennoù emgann e dibenn 1916, an Alamaned a savas kartouchennoù 13,2 mm TuF (Tank und Fliege, "tank ha nijerez", gouest da doullañ war-dro 22 mm hobregon e 250 metr 13 x 92Sr : [D] ; 13 mm Mauser T-Gewehr, Imperial War Museums (lennet d'an 22/09/2025). Sañset e oa ar munision-mañ bezañ implijet en ur vindrailherez, met dilezet e voe ar raktres. An embregerezh Mauser a ginnigas ivez ur fuzuilh un-tenn, diazezet war gwikefre dre vorailh ar Gewehr 98 standart en Deutsches Heer. Ur stumm brasaet anezhi e oa, kemmet he c'hulasenn evit gellet anduriñ ar wask degaset gant ar c'hartouchennoù 13,2 mm POPENKER Maxim, Mauser T-Gewehr, Modern Firearms (lennet d'an 22/09/2025).

Un daoubez heñvel ouzh hini ar vindrailherez MG 08/15 a oa savet ouzh an Tankgewehr. Un arm hir e oa (tost da 1,70 metr). Servijet e oa an arm gant ur skipailh daou soudard : un tenner, hag ur pourvezier. Stummet e oant evit klask tizhout bleiner, mindrailher pe keflusker an tank enebour, a-raok lampat eus o goudor evit distruj an tank da vat gant greunadennoù-dorn FORTIER David M., The First Anti-Tank Rifle Cartridge: 13.2mm TuF, Firearms News, 30/12/2019 (lennet d'an 22/09/2025).

A-drugarez d'ar Tankgewehr e oa pourveziet an droadegiezh alaman gant un arm hezoug gouest da dalañ ouzh hobregonoù skañv karbedoù dibenn ar brezel. War an dachenn bsikologel e oa ur mod da frealziñ anezho ivez, pa oa spontet kalz anezhe gant donedigezh ar c'harbedoù hobregonet nevez war an tachennoù-emgann. Perzhioù fall a oa d'an Tankgewehr : kalz a argil a zegase, pa ne oa sistem ebet da zousaat anezhañ c'hoazh. Klemm a rae ingal an dennerien chom bouzar pe kaout poan-benn goude an implij.

15.800 skouerenn eus an Tankgewehr da nebeutañ a voe produet gant Mauser etre miz Genver 1918 ha miz Ebrel 1919. Ur pezh priziet gant an dastumerien eo hiziv an deiz.

 Daveennoù 

Rummad:Fuzuilhoù
Rummad:Armoù eneptank
Rummad:Armoù ar Brezel-bed Kentañ
Rummad:Armoù Alamagn
Rummad:Fuzuilhoù enepdafar